Adam Mickiewicz se je rodil 24. decembra 1798 na območju današnje Belorusije. Oče Nikolaj in mama Barbara Mickiewicz sta bila del plemiške družbe ("szlachta") na Poljskem. Oče je bil odvetnik na novogrodskem sodišču, vendar se je kot obubožan plemič leta 1794 pridružil Kościuszkovi vstaji, ki se je končala s poljskim porazom. Ta narodna nesreča je prizadela družino, saj so morali odplačevati odškodnino, vendar so kmalu podedovali ozemlje v Zaosiu, kjer so potem živeli nekaj let. Tako je Mickiewicz otroška leta preživel med malim podeželskim plemstvom, pri katerem je spoznaval ljudske motive, ki jih je je kasneje uporabljal v svojih delih.